Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 128

2. A Felek egyetértenek abban, hogy a Jegyzőkönyv szerinti korlátozások alkalmazásában vagy igazgatásában változások bevezetése, így változások a gyakorlati módszerekben, szabályokban, eljárásokban és a textiltermékek kategorizálásában, beleértve a Harmonizált Rendszerre és a KN-re vonatkozó változásokat is, nem bonthatják meg a Felek között a jogok és kötelezettségek tekintetében — a Jegyzőkönyv szerint — kialakult egyensúlyt; nem érinthetik hátrányosan a Felek piacrajutási lehetőségeit; nem akadályozhatják e piacrajutás teljes kihasználását; és nem zavarhatják meg a Jegyzőkönyv szerinti kereskedelmet. A bármely ilyen változást kezdeményező Fél a másik Felet erről a változás hatálybalépését megelőzően értesíteni tartozik. Az osztályozásra vonatkozó változtatások végrehajtási eljárásait az „A” Függelék tartalmazza.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes